**Facultatea de Teologie Ortodoxă**

**Raport de activitate pentru anul 2021**

**Activitatea Departamentului (Didactic)**

Din cauza pandemiei de COVID-19, în cursul anului universitar 2020-2021 (lunile ianuarie-iulie), activitățile didactice s-a desfășurat în format online, conform deciziei Senatului Universității, cu excepția orelor de practică/ laborator care s-au derulat onsite. În primele luni ale noului an universitar 2021-2022 (octombrie-decembrie), în conformitate cu decizia Consiliului Facultății, urmare a hotărârii Biroului Executiv al Consiliului de Administrație al UAIC, cursurile s-au susținut și în format fizic, o săptămână pe lună.

*Posturi didactice*

În anul 2021, la propunerea Consiliului Facultății din septembrie 2020 și aprobării Universității, au fost scoase la concurs 4 posturi didactice: **1 post de conferențiar universitar, poziția 14** (Drept canonic, Administrație și legislație bisericească); **1 post de conferențiar universitar, poziția 60** (Metodologia restaurării cărților și documentelor), **1 post de lector universitar, poziția 24** (Bazele asistenței sociale) și **1 post de lector universitar, poziția 65** (Anatomie artistică)**.**

Probele de concurs s-au desfășurat în zilele de 7 și 8 iulie 2021. Pentru postul de conferențiar universitar, poziția 14 a candidat **lect. dr.pr. Emilian-Justinian Roman**, pentru postul de conferențiar universitar, poziția 60 a candidat l**ect.** **dr. Elena Ardelean,** pentru postul de lector universitar, poziția 24 s-a înscris **as. dr.** **Petronela (Polixenia) Nistor** șiiar pentru **postul de lector universitar, poziția 65** **as. dr. Bogdan Cojocea.** În urma susținerii probelor de concurs prevăzute de Metodologia de specialitate, toți cei patru candidați au fost declarați admiși, respectiv titularizați prin votul Senatului Universității „Alexandru Ioan Cuza” din Iași.

*Stattul de funcții*

În luna septembrie 2021 a fost finalizat și înaintat spre aprobare forurilor abilitate ale Universității „Alexandru Ioan Cuza” din Iași (BECA, CA și Senatului Universității) Statul de funcții al Facultății de Teologie Ortodoxă. Acesta cuprinde un număr total de **70** de posturi, **29** posturi titulari și **41** posturi vacante, dintre care **8** posturi scoase la concurs (1 post de conferențiar universitar, 5 posturi de lector universitar și 2 posturi de asistent universitar).

*Studenți*

La începutul lunii octombrie 2021, în Facultatea noastră erau înmatriculați **990** studenți (cu 5 mai puțin decât în perioada similară a anului precedent) la cele trei cicluri.

Dintre aceștia, la **nivel de licență** s-au înmatriculat **709** studenți **(**față de708 în anul anterior) : **526** studenți la specializarea **Teologie Pastorală**, **108** studenți la specializarea **Teologie Asistență socială** și **75** studențila specializarea Artă sacră;

La **ciclul de master** au fost înmatriculați **233 s**tudenți : **Comunicare și consiliere psihologică și spirituală 42** studenți**, Familia creștină contemporană 44** studenți**, Misiune și slujire pastorală 48** studenți**, Teoria și practica formării religioase 65** studenți și **Arta sacră în Patrimoniul cultural 34** studenți**.**

La ciclul 3, **nivel doctoral**, s-au înmatriculat **58** sudenți.

*Proiecte*

În cursul anului 2021, au continuat cele două subproiecte, parte ale Proiectului Rose, demarate în anul (anii) precedent (ți):

-subproiectul **Școala de vară (TEOIST)**, început în anul 2019, este organizat de Facultatea de Teologie Ortodoxă în colaborare cu Facultatea de Istorie din cadrul Universității „Alexandru I. Cuza” din Iași. El vizează îmbunătățirea oportunităților de participare la învățământul universitar a elevilor cu risc de abandon. Proiectul, coordonat de lect. Dr. Pr. Emilian-Justinian Roman, s-a derulat în format online în intervalul 18 iulie-31 iulie 2021. La acest proiect au fost înscriși 50 de elevi din mediul preuniversitar din cadrul liceelor eligibile;

-subproiectul **PATOS**, coordonat de lect. Dr. Pr. Cezar-Paul Hârlăoanu este destinat prevenirii abandonului școlar, prin oferirea de cursuri remediale la anumite cursuri/discipline. Au fost înscriși în proiect 90 de studenți din anul I, cu respectarea criteriilor impuse de proiect;

-proiectul **ECO-ANT-UAIC**, cu titlul „Consolidarea ecosistemului antreprenorial din Universitatea „Alexandru Ioan Cuza” din Iași, în valoare de 224.969 lei, își propune dezvoltarea spiritului antreprenorial în rândul studenților și absolvenților din cadrul UAIC. El s-a desfășurat în perioada 10.05.2021-17.12.2021. La partea de proiect aferentă Facultății noastre, coordonată de PC lect.dr. pr. Emilian-Justinian Roman, au participat studenți teologi.

Menționez și faptul că în cursul anului au fost prelungite și semnate noi acorduri de practică și de colaborare instituțională (8) cu diferite instituții, respectiv sectoare din cadrul Arhiepiscopiei Iașilor, Arhiepiscopei Sucevei și Rădăuților, cu Academia Română-Institutul de Cercetări Economice și Sociale „Gheorghe Zane”, Iași, Inspectoratul Școlar Județean Suceava, Asociația „Sfântul Voievod Ștefan cel Mare”-Hârja (Bacău) și altele.

**Primiri/plecări prin programul de mobilități Erasmus +**

Din cauza pandemiei de COVID-19, schimburile de tip Erasmus+/Erasmus Țări Partenere, n-au cunoscut aceeași dinamică și diversitate precum în anii anteriori, însă, în mod îmbucurător au avut loc multe tipuri de activități specifice. Concret, în cursul anului 2021 s-au desfășurat următoarele activități în cadrul Programului de mobilități Erasmus+:

- **2 mobilitate de predare** incoming (un profesor și Decanul Facultății de Teologie „Sf. Ioan Damaschin” din cadrul Universității Balamand, Liban);

-**2 mobilități de studiu** incoming (Balamand, Liban);

-**2 mobilități personal nedidactic** incoming **(**de la **aceeași** instituție, Balamand, Liban);

-**25 de mobilități de practică** pentru studenți (în Cipru, Muntele Athos și Cambridge).

Precizez că, tot din motive de pandemie, mobilitățile de tip Erasmus alocate anterior acesteia și-au prelungit valabilitatea până la finele lunii mai 2022.

**Activitatea de cercetare**

**Evenimente academice**

Întrucât pandemia s-a prelungit și în anul 2021, au fost organizate tradiționalele Simpozioane internaționale ale Facultății, respectiv *Studia Theologica Doctoralia* (edițiile XIII-XIV) și *Simpozionul Internațional Dumitru Stăniloae* (ediția a VIII-a), în format online.

De asemenea, a fost organizat, tot online, și Simpozionul național, cu participare internațională, dedicat familiei: „Symposium Magistri. Familia creștină - Provocări și soluții duhovnicești” (ediția a II-a).

Și cele 5 Cercuri științifice existente în Facultate au organizat conferințe pe teme de specialitate, în mediul online.

**Lucrări publicate:**

1. **Cărți**: **26**, din care: publicate în țară: **7**;
2. Volume coautor: 2;
3. Editor volume: 6;
4. Coeditor: 3;
5. Capitole cărți: 3;
6. Cărți traduse 5.
7. **Studii**: **98,** din care:
8. Cotate ISI: 7;
9. ERIH Plus: 15;
10. BDI: 12;
11. Volume conferințe naționale: 27;
12. Volume conferințe internaționale: 12;
13. Volume colective: 11;
14. Volume colective în străinătate: 4;
15. Lucrări științifice în rezumat, în străinătate: 6;
16. În țară: 1;
17. În reviste naționale: 3.
18. **Articole: 18 (**în țară).
19. **Alte activități: 149:** editor, membru în Editorial Board și Advisory Board (**21**), cuvânt înainte/prefețe (**9**), recenzii (**3**), referent peer-reviewer (**8**), prezentări carte (**1**), citări în țară (**19**), în străinătate (**36**), conferințe naționale (**58**), internaționale (**42**), în străinătate (**7**), participări conferințe naționale (**8**), internaționale (**5**), moderator (**8**), organizare manifestări științifice (**21**), **granturi cercetare** (**11**), premii/distincții (**11**), profesor invitat (**1**), emisiuni radio (**7**), emisiuni TV (**6**), activități corale/organizare/videoclipuri/participare (**45**), expoziții (**72**): personale naționale (**8**), internaționale (**3**), colective naționale (**43**), internaționale (**2**), organizare expoziții studenți naționale (**14**), internaționale (**2**).

Menționăm că, în urma procesului de evaluare a Școlilor Doctorale, Școala Doctorală a Facultății noastre a primit calificativul „Acreditare condiționată”, urmând ca în decursul unui an să remedieze criteriul C.1.1.1. neîndeplinit (criteriu ce privește evaluarea și asigurarea internă a calității, deși, și *citez din raportul de evaluare*:

„**Puncte tari:** *Din discuțiile cu absolvenții s-a evidențiat faptul că, mai ales în ultimii ani, mediul de învățare și informațiile primite s-au îmbunătățit semnificativ;*

**Puncte slabe**: Nu au fost făcute evaluări calitative privind procesele didactice și calitatea resursei umane;

**Recomandări:** Aplicarea anuală a evaluării calității programelor de studii, a activității științifice și didactice a CD, a SD, calitatea infrastructurii)”.

**Baza materială**

În cursul anului 2021, Facultatea noastră a încasat/cheltuit următoarele sume pentru susținerea activităților didactice și de cercetare:

*Venituri:*

-proprii: **realizat 500.369 lei** (propus în buget 700.158 lei, grad de realizare 71,47 %);

-alocații bugetare: **5.737.608 lei** realizat (propus în buget 7.005.375 lei, grad de realizare 81,90 %).

**Total venituri 2021: realizat 6.237.977 lei, prognozat 7.705.533 lei, grad de îndeplinire 80,95 lei.**

*Cheltuieli:*

-cheltuieli de personal: **5.779.184 lei**, realizat (propus în buget **6.947.900** lei, grad de realizare **83,18**%);

-cheltuieli materiale: **385.025 lei** realizat (prevăzut în buget **757.633 lei**, grad de realizare **50,82** %).

-cheltuieli pentru manifestări științifice **(**deplasări simpozioane, revista Anale: **3203 lei**);

**Total cheltuieli 2021: 6.164.209 lei (**prevăzut în buget **7.705.533 lei,** grad de îndeplinire 80 %).

**Soldul** Facultății la finele anului 2021 a fost de **73.768 lei.**

Precizăm că la finalul lunii noiembrie 2021 a fost anunțată drept câștigătoare a licitației pentru execuția lucrărilor de consolidare, reabilitare și refuncționalizare a clădirii Facultății, proprietate a Arhiepiscopiei Iașilor, asocierea de firme SMEOGAL CONSTRUCT SRL (leader), GRUPPO GE.DI. și CONEDIL IAȘI.

Conform legislației în vigoare, și celelalte firme ofertante (CONEST SA și asocierea de firme IASICON-leader- și CONSTRUCȚII UNU), pot depune contestații. În momentul de față, proiectul se află în procedura de analiză a contestației depuse de firmele IASICON în asociere cu CONSTRUCȚII UNU. Potrivit Metodologiei specifice, la sfârșitul lunii mai a.c. va fi desemnat câștigătorul, dar și atunci există căi de atac din partea firmelor nemulțumite de rezultatul contestației.

Ne dorim, dacă ajută Domnul, ca în cursul vacanței de vară să demareze lucrările prevăzute în proiect, atât de necesare.

Decan,

Prof.dr.pr. Ion VICOVAN